陳季常自岐亭見訪郡中及舊州諸豪爭欲邀致之戲作陳孟公詩一首
作者：蘇軾
朝代：宋

paragraphs: 孟公好飲寧論斗，醉後關門防客走。
不妨閑過左阿君，百謫終爲賢太守。
老居閭里自浮沉，笑問伯松何苦心。
忽然載酒從陋巷，爲愛揚雄作酒箴。
長安富兒求一過，千金壽君君笑唾。
汝家安得客孟公，從來只識陳驚坐。